Enciclopèdia onomàstica - Se\nPeter Sedgwick (Liverpool, 1934 – Leeds, 1983)\nPsicòleg. Estudià filologia clàssica al Balliol College Oxford i psicologia a la Universitat de Liverpool. Abandonà el cristiano-socialisme anglicà per ingressar al Partit Comunista de la Gran Bretanya (GBCP). El 1956, amb motiu de la revolució hongaresa, esclafada militarment, ja trencà amb el GBCP. El seu activisme en la corrent anomenada «New Left» el va fer fora de la Universitat de Liverpool, d’on era professor de psicologia. Treballà com a professor de secundària, psicòleg educatiu i tutor d’una presó psiquiàtrica. Després d’un període de docència i recerca en un hospital d’Oxford, guanyà una plaça de professor de ciències polítiques a la York University i, posteriorment, fou professor en les facultats de ciències polítiques i psiquiatria de la Universitat de Leeds (1974-83). Políticament, es lligà al Socialist Review Group de Tony Cliff, sector de l’esquerra trotskista que valorava la Unió Soviètica i el bloc de l’Est com a «capitalisme d’estat» i crític amb les «desviacions» de signe bonapartista que marcaven les revolucions de la perifèria del món capitalista. El Socialist Review Group cristal·litzà més tard en International Socialists (IS). Quan, el 1976, IS es refundà en el Socialist Workers Party (SWP), s’hi oposà i restà al marge de la nova organització. Traductor i editor de les obres de Victor Serge. La seua obra més coneguda és «PsychoPolitics» (1982).\nVegeu: Arxiu d’obres de Peter Sedgwick, i la seua versió catalana (en construcció).\nVictor Serge (Brussel·les, 1890 - Mèxic, 1947)\nNascut com a Viktor Lvovic K'ibalc'ic', els seus pares eren narodnikis exiliats a Brussel·les. Militant anarquista, la revolució d'octubre el va dur al comunisme. El febrer del 1919 arribà a Petrograd i s'uní al Partit Comunista Bolxevic. Treballà a la Comintern com a periodista, editor i traductor. Representant de la Comintern a Alemanya, treballà en la insurrecció fallida de l'autumni del 1923. Aquella experiència el dugué als rengles de l'Oposició d'Esquerres, de la qual fou figura senyera a Leningrad. El 1928 fou expulsat del partit i empresonat, però després fou alliberat. Es guanyà aleshores la vida amb novel·les, la majoria de les quals es publicaven a França. El 1933 fou arrestat i deportat. L'abril del 1936, després d'una campanya internacional, fou expulsat de la Unió Soviètica. Aleshores renovà el contacte amb Trockij, però aviat trencaren. El 1940 fugí de París, poc abans de la caiguda de la ciutat a mans feixistes, i es desplaçà a Mèxic.\nVegeu: Arxiu d'Obres de Victor Serge.\nPolític i escriptor. El seu pare era l'historiador Josep Serra. Ja ben aviat es guanyà la vida amb conferències i articles ("La Renaixença", "El Pensament Català", "Catalunya Artística"). En morir els pares, el 1901 va marxar a estudiar economia i ciències socials als Estats Units. El 1907 va acabar el estudis d'economia a Cambridge, i més tard va viure a Argentina (1908-12). El 1912 s'instal·là a Pineda de Mar, i el 1914 fou escollit alcalde. Afermat ja en el socialisme (La socialització de la terra, 1912), va entrar en contacte amb Domènec Martí Julià i la Unió Catalanista (UC), partit que anava transformant-se en socialista. Però les idees de Martí i Julià no acabaren de fer-se fortes a la UC, i Serra deixà la vicepresidència del partit per afiliar-se al Partido Socialista Obrero Español (PSOE). Ara bé, si la UC li semblava poc socialista, la Federació del PSOE al Principat i, sobretot, la direcció estatal, li semblaren poc sensibles al fet nacional. Així el 1923 se separà del PSOE i juntament amb Rafael Campalans i Gabriel Alomar fundà la Unió Socialista de Catalunya (USC). N'ocupà la presidència i hi aportà els fonaments teòrics. El 1923, l'arribada de la dictadura suposà la seva destitució com a alcalde de Pineda. El 1925 tornà a l'Argentina, on s'hi va estar fins el 1928. De nou a Barcelona, va fer de portaveu de la seva visió del socialisme a "La Rambla", "L'Opinió". Alhora va escriure Nocions d'història i de filosofia i Introducció al Manifest del Partit Comunista. El 1931 fou de nou alcalde de Pineda, càrrec que compaginà amb la Conselleria d'Economia i Treball del govern de la Generalitat (4.1931-12.1932). Fou elegit diputats a les Corts espanyoles (1931 i 1933) i al Parlament del Principat (1932) per la circumscripció de Girona. El 1934 publicà Socialisme. Tot i que acceptà la integració de l'USC en el Partit Socialista Unificat de Catalunya (PSUC) sempre en va desconfiar. Durant la guerra fou sotssecretari d'obres públiques de la Generalitat i president del Consell d'Economia del Principat. El 1939 s'exilià, de primer a l'estat francès, i després a Nova York i, per tercera volta, a Argentina. Ja fora del PSUC, tingué un paper actiu en l'organització de l'exili català a Sudamèrica. El 1946 s'instal·là a París, i ocupà el càrrec de conseller en la Generalitat (1947) que des de l'exili dirigia Josep Irla. Més tard fou ministre en el govern espanyol en l'exili (1948-50), i després president del Parlament del Principat, quan es produí l'elecció de Josep Tarradellas com a nou president de la Generalitat. Abandonats aquests càrrecs, s'instal·là a Perpinyà, participà juntament amb Josep Pallach en l'organització del Moviment Socialista de Catalunya (MSC). Entre les seves obres: L'ahir i demà de Catalunya (1940), La Carta de l'Atlàntic (1944), Crida a la joventut catalana (1957), Ciutadania catalana: Breviari de cogitacions, remarques i orientacions per als catalans (1957), Diccionario económico de nuestro tiempo, La riqueza de América.\nMiquel Serra Pàmies (Reus, 1902 - Mèxic, 1968)\nPolític. Estudià comerç, i en acabar, entrà a treballar a Fecsa. Militant de la Unió Socialista de Catalunya (USC) s'integrà amb ella al Partit Socialista Unificat de Catalunya (PSUC). Conseller de proveïments de la Generalitat (des de juny del 1937), va aconseguir que l'exèrcit republicà no destruís Barcelona en retirar-se (finals de gener). Posteriorment, s'alineà amb el sector comorerista en la defensa de la independència del PSUC respecte el Partido Comunista de España (PCE). Cridat a Moscou, juntament amb Comorera, l'arribaren a processar. Absolt, deixà Moscou i s'instal·là a Mèxic.\nJosep Serradell (Canals, 1917 - )\nPolític. Quan era petit la seua família es traslladà a Tortosa. El seu pare era obrer ferroviari. Començà a treballar com a aprenent d'impressor. El 1936 ingressà en el Partit Socialista Unificat de Catalunya (PSUC). Després de la guerrra, s'exilià a Mèxic. Realitzà diversos viatges a Moscou i, clandestinament, a Barcelona. Juntament amb la seua companya, Margarida Abril, participà en la reorganització del PSUC a l'interior. Secretari d'organització del PSUC, s'oposà a l'eurocomunisme, i s'arrenglerà amb el sector prosoviètic liderat per Pere Ardiaca. Expulsat del PSUC (1982), s'afilià al Partit dels Comunistes de Catalunya (PCC).\nAntoni Sesé (m. Barcelona, 5.5.1937)\nPolític. S'afilià a la Federació Comunista Catalanobalear (FCCB) del Partido Comunista de España (PCE). Quan la FCCB trencà amb el PCE, continuà en la primera, si bé la seva defensa de les tesis del PCE i de la Tercera Internacional provocaren la seva expulsió (octubre del 1931). Participà llavors en la reconstitució del PCE al Principat, que va prendre el nom de Partit Comunista de Catalunya (PCC). Fou el representat del PCC a l'Aliança Obrera (1934). El 1936 s'incorporà amb el seu partit en el Partit Socialista Unificat de Catalunya (PSUC). Fou secretari general de la Unió General de Treballadors (UGT) de Catalunya. El 1937 publicà Els homes de la UGT. En el decurs dels fets de maig de Barcelona va rebre el nomenament de conseller de la Generalitat, però fou assassinat quan es dirigia la presa de possessió. Com a homenatge s'editaren els seus discursos en el recull Nuestra situación política actual (1937).


L’enderrocament de l’antic hospital començarà al desembre i durarà entre sis i huit mesos\nLa regidora de Sanitat de Gandia, Liduvina Gil, acompanyada de l’arquitecte municipal, Fernando Mut, han anunciat que en uns dies l’Ajuntament rebrà la sol·licitud de llicència per a l’enderrocament de l’edifici del vell hospital, que donarà lloc a la construcció d’un nou complex sociosanitari, que es convertirà en un dels projectes més emblemàtics de la ciutat. Així els ho va confirmar en una reunió celebrada recentment l’equip de la nova Consellera de Sanitat, Ana Barceló.\nEn uns dies eixirà a concurs l’adjudicació del projecte de demolició. I la previsió és que s’inicien els treballs al desembre, amb un termini de 6-8 mesos. Des del govern local es vol ser prudent, donada la complexitat de l’actuació i un xicotet entrebanc detectat, com és l’existència a l’interior de l’edifici vell del transformador elèctric que abasteix de llum tot el barri. Per tant, es pressionarà al màxim Iberdrola perquè desmantelle la infraestructura quan més prompte millor, per tal de no retardar els treballs de demolició. Que “començarien pel cantó dels carrers Benicanena i Barcelona. Des d’on s’anirà enderrocant en diagonal. Prèviament es desmantellaran instal·lacions elèctriques, finestres i altres materials metàl·lics i d’amiant. Hi haurà un tancat perimetral i s’extremaran les mesures de seguretat. Volem causar les mínimes molèsties al veïnat, tot i la complexitat dels treballs”. Com ha confirmat Mut, la pedra triturada procedent dels enderrocs serà tractada i es reutilitzarà per a reomplir l’espai soterrani que no es destine a aparcament.\nParal·lelament, s’ha fet un concurs de projectes, que s’ha adjudicat a l’equip d’arquitectura dirigit per Ignacio Berenguer. I en uns quatre mesos estarà redactat el projecte d’execució, previ a la contractació de l’obra del complex que acollirà 3 edificis: Centre de Salut Integral (especialitats, salut mental i cirurgia menor); Salut Pública i per a col·lectius sociosanitaris (amb sales de rehabilitació, sala de conferències, etc…). També hi haurà un gran parc perimetral, que connectarà amb el passeig i el parc de sant Pere i un aparcament soterrani per a 150 places.\n“Hi haurà un espai lliure longitudinal en previsió que un futur la Conselleria de Sanitat autoritze la construcció d’un quart edifici destinat a l’hospital de crònics, tal i com venim reivindicant des del govern local”, ha assegurat Gil.\n“Es tracta d’un dels projectes més importants que tindrà Gandia, tant pel cost, com per la importància per a la revitalització del barri. És un complex en forma de “pinta”, similar a la nova Fe de València”, ha explicat l’arquitecte municipal, qui ha anunciat que al desembre ja es podria presentar la maqueta del complex sociosanitari.\nCal recordar, que la voluntat del govern local va ser des de l’inici la conservació de l’actual edifici, però la Conselleria de Sanitat va aconsellar l’enderrocament pel sobrecost, donades les deficiències greus detectades en l’estructura i l’incompliment de la normativa actual (després que l’anterior govern li retirés la llicència d’ús sanitari).\nDemanen “altura de mires” al PP\nFinalment, la regidora de Sanitat ha demanat al Partit Popular que prenga nota\nde com s’han de fer les coses. “El PP ens va deixar un espai buit, sense llicència, sense cap alternativa i destrossat. Ja els he fit que ara cal tindre altura de mires, i espere que donen suport a aquest gran projectes de ciutat, perquè ells no tenien cap intenció de fer res, ni s’havien preocupat d’esbrinar la propietat del solar, ens van vendre fum. També els demane que deixen d’enredrar amb el centre per a crònics. Nosaltres planifiquem per a molts anys, no com el PP que ha fet el nou Hospital Comarcal i ja se’ns ha quedat menut en només un parell d’anys”, ha conclòs.


Inici Bages Sant Fruitós de Bages Pàgina 187\nEl Pla del Puig es trasllada a l’època dels faraons en la festa de final de curs\nJAUME GRANDIA / REDACCIÓ. L'escola El Pla del Puig ha celebrat aquest dissabte la festa de final de curs 2015-2016 traslladant-se per uns moments a l'Antic Egipte. Alumnes, mestres i pares es van traslladar al temps dels faraons, més de 6.000 anys enrere. La festa va començar a les 5...\nPERE FLORES.- David Checa i l’equip Yamaha GMT 94 han participat aquests dimecres i dijous a la segona tanda d’entrenaments previs de les 8 Hores de Suzuka, la tercera cursa del Campionat del Món d’Endurance que es disputarà al circuit japonès el pròxim 31 de Juliol. En aquests entrenaments,...\nGuillem Muñoz, novè en la ‘Berguedà Bike Marathon’\nJAUME GRANDIA-. La població berguedana d’Avià va ser l’escenari de la Berguedà Bike Marathon, una prova que era el campionat d’Espanya de l’especialitat i que va disposar de la participació de prop de 600 ciclistes procedents d’arreu de l’estat espanyol. Paco Mancebo i María Díaz van ser els guanyadors...\nJAUME GRANDIA.- David Biosca ha guanyat el torneig de la Conferència Sud-EEUU amb l'equip de la Universitat americana de l’Est de l’Estat de Tennesse, els Bucs. Enguany, han eliminat als equips de la Citadel i Wofford per 4 a 0, i a la final a l'equip Furman també per...\nL'alumnat que ha aprovat el batxillerat s'examina des d'avui i fins dimecres, de les Proves d'Accés a la Universitat (PAU), l'anomenada selectivitat. Són 37 alumnes de l'institut Gerbert d'Aurillac que s'examinen a l'institut de Lacetània de Manresa. Després de preparar-se durant 3 setmanes, han començat avui amb les proves...\nEl Pont de Cabrianes també celebra la seva Festa Major\nJAUME GRANDIA.- Els 'Amics de Pont de Cabrianes' van organitzar un any més la seva Festa Major, que reuneix cada any a antics residents d’aquesta colònia tèxtil, ubicada dins els termes de Sant Fruitós i Sallent, i que va deixar la seva activitat l’any 1962, quedant a poc a...\nL’últim dia l’any toca mirar enrere i repassar tot el què ha passat aquest 2016. Nosaltres hem volgut fer un recull de les notícies que han generat més atenció per part del públic a la ràdio i al web, i també les que ens han semblat més importants. N’hem...\nLa nova rotonda de la carretera de Berga del costat del Paidos i la urbanització del camí del cementiri ja estan oficialment inaugurats. Les obres van començar el passat mes d'octubre i han costat uns 538.000€. Tot i que avui es feia la inauguració oficial, l'accés pels vehicles es va...\nUna dona mor en caure amb el seu cotxe per un terraplè a les Brucardes\nLa dona tenia 72 anys i era veïna de Manresa. L’accident s’ha produït cap a dos quarts de dotze del migdia a la urbanització de Les Brucardes, a l’Avinguda de les Brucardes número 28, segons han informat la Policia Local de Sant Fruitós de Bages i Bombers. S’hi han...\nEls joves de Sant Fruitós de Bages han escollit a través d'una votació popular els grups Blaumut i Séptimo A per actuar durant la Festa Major d’Estiu de Sant Fruitós de Bages, que serà el primer cap de setmana de juliol 2 i 3. Serà la segona vegada que...


La #TUP30N es converteix en una àgora dels moviments socials del país ! directe!cat\ndirecte ! a La República. N. 4055. Dimarts, 19 de juny de 2018 04:56 h\nPolítica Última actualització Dissabte, 30 de novembre de 2013 20:50 h\nLa #TUP30N es converteix en una àgora dels moviments socials del país\nMés d'un miler de persones membres de diverses iniciatives polítiques, culturals, sindicals, veïnals, etc, han participat durant tot el dia en els debats plantejats\nTotes les aules de l'institut s'han convertit en assemblees on un miler de persones han abordat temàtiques com territori, joventut, solidaritat internacional, llengua, cultura, antipatriarcal, drets col·lectius i drets socials. A la tarda tres grans assemblees han abordat els següents debats: Elaborar un full de ruta per a la independència compartit per moviments socials, entitats i organitzacions amb voluntat transformadora i rupturista; Definir les bases del nou model de societat que volem, quines estructures i quin model social, econòmic i cultural voldríem que fossin discutides en la creació d'un nou estat; En aquest procés de transformació social radical pel que optem ens cal analitzar com s’articulen les lluites, el contrapoder i la lluita institucional.\nCUP, trobada unitat popular\nAmplia participació i intens debat\nLa trobada ha estat organitzada a partir d'una crida fet per diverses personalitats i representants de diversos moviments socials i sindicals, com Benet Salellas, Eva Fernández, Sergi Saladié, Gabriela Serra, Xavi Sarrià, Julià de Jòdar, Marta Serra, Ricard Vilaregut, Gerardo Pisarello i Jordi Martí Font.\nLa necessitat de dotar-se d'espais per coordinar les diverses lluiten que estan duent ha terme els moviments socials, el paper que haurien de jugar aquestes lluites dins de les institucions com els ajuntaments o els parlaments i el paper dels moviments socials en el procés independentista han centrat bona part dels debats. En tots els debats grups de relators han anat recollint les impressions, les propostes i dubtes que anaven sortint. En els propers dies tot aquest material serà publicat a la web\nDurant tot el dia els debats han estat emesos en directa a través d'streaming. En aquesta emissió en viu que han seguit més de 3.300 persones s'han pogut escoltar en viu els debats que s'estaven duent a terme i s'han realitzat diverses entrevistes entre els participants. La jornada també ha tingut un fort seguiment a través de les xarxes socials. L'etiqueta #TUP30N ha estat tendència a Barcelona durant tot el dia a la xarxa social Twitter.\nEntre els participants de la trobada hi ha hagut un nombrós grup de regidors de la CUP, de les Candidatures Alternatives del Vallès o el tres diputats de la CUP-AE David Fernàndez, Quim Arrufat i Isabel Vallet i el sindicalista andalús Diego Cañamero. La jornada ha finalitzat en una gran assemblea on s'han posat en comú els debats fets tot el dia i s'ha fixat la necessitat de repetir de forma periòdica aquest espai de la trobada.\nLa CUP es prepara per elaborar el seu full de ruta cap a la independència 28.11.2013.\n2 de desembre de 2013, 12.59 h\n1 de desembre de 2013, 23.20 h\nEstà bé que es parli de tot i que es puguin arribar a acords entre la gent molt diversa però aquesta trobada sembla més la preparació d'un programa polític de la CUP que altra cosa.\nEsperem que els serveixi per fer política de veritat i deixar els extremismes i les males formes a casa.\nCATALONIA New European State ...............................................................\n1 de desembre de 2013, 15.53 h\n1 de desembre de 2013, 12.06 h\n#7 “Ja no som al segle XVIII ni vivim en l'era dels reis i els estats nació.” El president dels liberals europeus, sir Graham Watson, va demanar ahir a Espanya que “es desperti” i permeti el referèndum català. Watson, eurodiputat des del 1994, assegura que “no tindria cap problema amb una Catalunya independent dins de la UE”. “Som demòcrates, i si això és el que vol la majoria, és el que ha de passar”, defensa en una entrevista a l'ACN. L'ofensiva de la diplomàcia espany... Llegir més\n1 de desembre de 2013, 11.48 h\n#7 Una pertinença independent d'Escòcia de la Unió Europea seria directe i en l'interès nacional de Dinamarca , d'acord amb els docents danesos i els polítics . En una sèrie d'entrevistes exclusives amb Col · lectiu Nacional , membres del govern , l'oposició i els acadèmics de la Universitat de Copenhaguen han deixat clar que Escòcia seria benvinguda a les organitzacions internacionals . Això segueix a comentaris de suport del nou primer ministre d'Islàndia , que va dir que Islàndi... Llegir més\n1 de desembre de 2013, 11.19 h\n1 de desembre de 2013, 10.56 h\nEstic content......ja en sou MOLTS I MOLT BONS com el número 3...em deixeu a mí com un DRAP BRUT i m´agrada això, sou vosaltres els que teniu que salvar la VIDA la meva és acabar com ESCLAU, QUE HI ANEM A FER!!!-\n1 de desembre de 2013, 10.51 h\n#2 Per això aquesta mala administració està caduca i no seveix. Quan menys per a CAT. Està més clar que l'aigua. I eloble te dret d'escollir. Tot va encaminat a deslligar les atadures corruptes amb un Estat decadent.\n1 de desembre de 2013, 10.47 h\nTard o dora la SOCIETAT NO EGOÏSTA es donarà comte que te que pendre les rendes, i que els SEUS POLITICS SERAN\nD ¨ELLS I NO AL REVES COM ARA!!!!\n1 de desembre de 2013, 01.04 h\nParlant de "fantasmes" com els que esmenta el company Jo en el segon comentari, crec que es pot engegar un tercer manifest internacionalista, aquest però serà un "manifest ciutadà": Un fantasma recorre carrers i places i no només d´Europa, sinó dels països emergents, també d´aquells que veuen els seus avenços socials anar per terra al cap de 4 o 5 dècades, i fins i tot dels que malden per traure el nas i tastar una democràcia que a d´altres ja no els fa el pes, en definitiva és un... Llegir més


Xavier Albertí inaugura la seva darrera temporada en el TNC amb Decameró, deu veus singulars que cerquen nous horitzons després d’aquests mesos marcats per la pandèmia – Barnafotopress\nText – Redacció-Premsa TNC. Fotos May Zircus/ TNC.\nDecameró és una producció del Teatre Nacional de Catalunya que compta amb 10 monòlegs escrits per 10 dramaturgs/es i interpretats per 10 actors i actrius diferents. Es tracta de la primera estrena de la Temporada 2020-2021 del TNC i es podrà veure de l’1 d’octubre al 25 d’octubre a la Sala Petita.\nEngeguem una temporada en què la incertesa s’ha instal·lat a les nostres consciències individuals, i s’ha convertit en protagonista del nostre imaginari col·lectiu. No podem oblidar, però, que els darrers anys ja duien la marca profunda de la crisi i la fragilitat, si bé és cert que enguany les nostres vulnerabilitats s’han anivellat d’una manera força més visible.\nL’atzar de cada instant imprevisible no ens hauria d’eximir de les nostres responsabilitats. La vida sempre és incerta, i probablement sempre ho serà a pesar dels heroics avenços de la tecnologia. Els humans, tanmateix, disposem d’un instrument preciós per afrontar les incerteses: la cultura. O el que és el mateix: el nostre bagatge compartit o compartible, recent i remot, amb totes les seves grandeses i també les seves petiteses, tan necessàries a l’hora de dotar la nostra mirada de major complexitat.\nEl teatre, com a ritual col·lectiu, actua sempre per ampliar la nostra perspectiva davant la vida. És a dir, per reforçar la nostra capacitat de respondre davant el món. Una capacitat sens dubte precària, però també fonamental en la nostra naturalesa d’animals ètics i estètics. Segurament per això hi ha tantes obres mestres de les arts escèniques protagonitzades per «apocalipsis», enteses com aquelles crisis decisives de les quals pot fundar-se un nou ordre col·lectiu.\nCartell de Decameró\nAquesta temporada 2020-21, la meva darrera com a director artístic del TNC, he volgut inaugurar-la amb un espectacle singular que capturés algunes de les vibracions que ens han travessat els cossos i els ànims aquests darrers mesos, sense caure en cap moment en pamflets ni discursos únics o uniformes. Per això hem orquestrat un peculiar Decameró teatral, poèticament inspirat en la primera pel·lícula de la Trilogia de la vida de Pasolini que enguany celebra el cinquantè aniversari, i que amb la seva lucidesa encara té una gran capacitat d’interpel·lar-nos mig segle després.\nDecameró agrupa deu veus d’una gran personalitat que dialoguen entre elles alhora que sovint es contradiuen. El resultat, em sembla, està molt lluny de ser un espectacle format per una simple successió de monòlegs inconnexos: en la seva dispersió de mirades, aquest Decameró és com un petit fris on es retrata amb enorme complexitat la realitat plural d’aquests mesos marcats per la pandèmia de la Covid-19.\nXavier Albertí, director artístic del TNC\nDecameró al TNCTeatre Nacional de CatalunyaXavier Alberti\nEntrada anterior ‘Pegados’ obre la temporada de teatre musical de Barcelona\nEntrada siguiente Carla Nieto estrena el film de suspense, ‘Sin origen’


La marea roja inunda Puçol: ple històric per a rebre a la Copa del món i l'Eurocopa\nLa Copa del món i l'Eurocopa ja estan a Puçol. Han arribat puntuals, el divendres 30 a les 12 hores, a l'ajuntament, on han sigut rebudes per multitud de veïns ansiosos d'immortalitzar este històric moment amb una foto. Fins al 2 de gener les copes es traslladen al Palau d'esports, així que agafa la teua càmera o el teu mòbil i no t'oblides d'enviar la teua millor foto a la web municipal.\nEste matí, a les 12 en punt, els alumnes de l'escola municipal de futbol de la Unió Esportiva Puçol feien el corredor en la plaça Joan de Ribera per a rebre a la Copa del món i a l'Eurocopa, que van ser arreplegades en la porta de l'ajuntament pel que fóra capità de la Selecció Espanyola de futbol en els anys 70, Pepe Claramunt; per la seua filla i actual directora de la Federació Espanyola de Futbol, Mª José Claramunt; l'alcaldessa Merche Sanchis; i el diputat d'esports Miguel Bailach, junt amb multitud de veïns, curiosos, esportistes i polítics.\nAbans d'entrar en la casa consistorial, els alumnes de l'escola s'han fet la primera foto oficial amb les copes… encara que no era fàcil veure amb tants mòbils, càmeres i, sobretot, pares ansiosos per immortalitzar al seu rebrot junt amb els èxits de la Roja.\nUna vegada en el saló de plens, s'ha realitzat l'acte oficial de recepció i ha començat l'interminable desfilada de fotos amb ambdós trofeus: polítics, veïns, els distints equips de la UD Puçol i així fins una hora en el saló de plens.\nA la vesprada, ha començat l'exhibició pública en el Palau d'esports, on romandrà fins al dilluns 2 de gener a les 9 de la nit.\nAmb tantes facilitats, el que no té una foto amb els dos grans èxits de La Roja és, evidentment, perquè no li agrada el futbol. De tot hi ha en esta vida.\nJa teniu disponible al final d'esta notícia un enllaç a una bona col·lecció d'imatges… encara que hi haurà moltes més en la galeria de fotos d'esta web municipal ja que l'ajuntament ha obert la possibilitat que tots els veïns que ho desitgen envien les seues fotos més volgudes per a incloure-les en la web i en el pòster del periòdic local Noticies de Puçol.\nAixí que ja ho saps, tens fins al dia 2 per a fer les fotos i fins al 10 de gener per a enviar-les.\nUnix-te a la marea roja que inunda Puçol!


Pas en fals del Dr. Jekyll (Esther Vera)\n2 min. Barcelona 21/05/2020 21:37\nQue Pedro Sánchez es mou entre la valentia i la temeritat se sabia, però que estigui disposat a fer un triple mortal sense xarxa amb Espanya en estat d'alarma i immersa en una crisi econòmica sense precedents voreja l'atracció pel suïcidi polític.\nL'actuació del grup parlamentari del PSOE per fer compatibles els vots de Bildu amb els de Ciutadans i, sobretot, les profundes contradiccions internes del seu govern en la concepció de la política econòmica han culminat en un fiasco que ha enverinat el diàleg amb els agents socials, en un moment en què és necessària la màxima concertació perquè els indicadors econòmics i de creació d'ocupació són preocupants i la confiança dels ciutadans en el seu futur es dilueix.\nSánchez ha confiat tant en la seva sort i en el regat curt que ha aconseguit indignar els socis que li van facilitar la investidura, els que li van garantir la votació de l'estat d'alarma, el seu vicepresident i la seva vicepresidenta i ministra d'Economia. Pablo Iglesias donava per feta la reforma laboral mentre Calviño anunciava que el Tresor haurà d'emetre 100.000 milions de deute addicionals als 200.000 previstos, i el Cercle d'Economia titllava el sainet d'"absurd i contraproduent".\nEl govern de Sánchez té molt de Dr. Jekyll i Mr. Hyde i la seva dissociació és agreujada per la política menyspreable d'una oposició en competició permanent amb l'extrema dreta. Aquest cop l'excés de confiança l'ha portat a fer un pas en fals.


Ortografia de la B i la P [Secció de Llengua i Lliteratura Valencianes]\nVosté està ací: Llengua Valenciana » Documents » Ortografia de la Llengua Valenciana » Ortografia de la B i la P\n13/11/2011 14:30 Bernat 24/08/2011 17:10 Bernat 24/08/2011 16:24 Bernat 27/08/2010 13:15 Bernat 27/08/2010 13:14 Bernat 27/08/2010 12:25 Bernat creat\ndocuments:ortografia:ortografia_de_la_b_i_la_p [24/08/2011 17:10]\ndocuments:ortografia:ortografia_de_la_b_i_la_p [23/01/2014 18:00] (Actual)\n===== Grafia i sò ===== ===== Grafia i sò =====\n- La grafia //b// representa un sò bilabial sonor. La seua notació fonètica és [b]. També pot presentar un sò fricatiu quan va entre vocals, per eixemple: //corbella//, //abort//; en este cas la seua transcripció es [ƀ]. + La grafia //b// representa un sò bilabial sonor. La seua notació fonètica és [b]. També pot presentar un sò fricatiu quan va entre vocals, per eixemple: //corbella//, //abort//; en este cas la seua transcripció és [ƀ].\nOcasionalment s’ensordix, donant una //p// fonètica, [p], quan va davant d’una consonant sorda, aixina ocorre en paraules com: //obtindre, dissabte//; convé tindre en conte açò per a escriure correctament. Ocasionalment s’ensordix, donant una //p// fonètica, [p], quan va davant d’una consonant sorda, aixina ocorre en paraules com: //obtindre, dissabte//; convé tindre en conte açò per a escriure correctament.\nEl correlat sort de la //b// és el sò bilabial oclusiu sort, representat ortogràficament per la //p// i que transcrivim fonèticament [p]. El correlat sort de la //b// és el sò bilabial oclusiu sort, representat ortogràficament per la //p// i que transcrivim fonèticament [p].\n- Este sò pot desaparéixer quan parlem, sobre tot entre una //m// i una //s//: //camps//, //rellamps// (pronunciat //cams//, //rellams//). En algunes ocasions pot articular-se com una //b// quan vaja seguit de consonant sonora o vocal: //hipnòtic//, //cap ací// (pronunciat //ibnòtic//, //cab ací//). Este emmudiment i sonorisació de la //p// no són acceptables en una pronunciació formal. + Este sò pot desaparéixer quan parlem, sobretot entre una //m// i una //s//: //camps//, //rellamps// (pronunciat //cams//, //rellams//). En algunes ocasions pot articular-se com una //b// quan vaja seguit de consonant sonora o vocal: //hipnòtic//, //cap ací// (pronunciat //ibnòtic//, //cab ací//). Este emmudiment i sonorisació de la //p// no són acceptables en una pronunciació formal.\n===== Escritura de B ===== ===== Escritura de B =====


ECOM impartirà, a partir d’aquest dimecres, formacions als professionals d’atenció al públic de l’Agència de Patrimoni Cultural amb l’objectiu de capacitar el personal i millorar les seves competències professionals en l'àmbit de la gestió de la diversitat i l'atenció adequada de les persones amb discapacitat. La formació serà impartida per l’àrea d’accessibilitat d’ECOM i es dividirà en un total de 6 sessions: dues a Barcelona (els dies 6 i 12 de novembre), dues a Tarragona (els dies 19 i 20 de novembre) i dues a Girona (26 i 27 novembre).\nLa formació comprendrà una part teòrica i una altra de pràctica per fomentar la participació activa de l’alumnat i resoldre els dubtes relacionats amb l’aplicació pràctica dels continguts de la formació en l’entorn professional dels i les participants o com podem facilitar la comprensió dels processos i els espais on desenvolupem els nostres serveis d'atenció al públic.\nAlguns dels àmbits que tindrà en compte aquesta formació, seran la identificació de les necessitats de les persones amb discapacitat, dotant-les d’eines i coneixements claus per a poder fer una atenció adequada a les persones amb discapacitat, ja sigui física, visual, auditiva, trastorn mental, intel·lectual o del desenvolupament, l’eliminació els estereotips negatius sobre les persones amb discapacitat, promovent l’educació en valors de la diversitat i la igualtat d'oportunitats o el coneixement sobre el marc bàsic normatiu sobre inclusió social i no discriminació de les persones amb discapacitat.\nAmb la part pràctica del curs, s’aportaran estratègies pràctiques per a fer petits acompanyaments de manera adequada i millorar l’accessibilitat comunicativa. A més, els treballadors podran experimentar en primera persona com és la relació amb l’entorn quan es fa servir una cadira de rodes per desplaçar-se, com es poden desenvolupar les activitats en igualtat sense el sentit de la vista o l’oïda, o com podem facilitar la comprensió dels processos i els espais on desenvolupem els nostres serveis d'atenció al públic.\nL’Agència Catalana del Patrimoni Cultural és una entitat que té per missió gestionar, amb relació al medi urbà i natural que l’acull, el patrimoni cultural de la Generalitat amb criteris d’integritat, sostenibilitat i eficàcia. A més, l’Agencia dona suport al departament comprenent en matèria de cultura en les activitats programades per executar les polítiques establertes per la unitat competent en matèria de patrimoni cultural.


El jutge del 'cas Millet' estima que hi ha indicis de delicte en els pagaments a CDC\nL'ESPOLIACIÓ DEL PALAU DE LA MÚSICA\nSolaz obre una investigació separada per les suposades comissions de Ferrovial al partit\nDivendres, 21/01/2011 a les 08:52 CET\nEl jutge Juli Solaz ha acordat obrir una peça d'investigació separada, com han reclamat la fiscalia, sobre les presumptes comissions canalitzades per la constructora Ferrovial a Convergència Demoràtica de Catalunya (CDC) a través del Palau de la Música en l'època en què aquesta entitat cultural estava presidida per Fèlix Millet i suposadament a canvi de l'adjudicació d'obra pública.\nEn l'acte, al qual ha tingut accés EL PERIÓDICO, el magistrat destaca que de l'informe pericial d'Hisenda “existeixen indicis”r; que s'hagin pogut produir “actes delictius”r; en els quals "únicament hagin participat un nucli reduït”r; dels ara imputats, així com terceres persones, que no concreta i que per ara no han estat investigades.\nNo obstant, el magistrat no s'ha pronunciat sobre les imputacions sol·licitades per la fiscalia, entre elles les del fins fa poc responsable de finances o tresorer del partit nacionalista, Daniel Osàcar, i al secretari de l'àrea d'immigració convergent Àngel Colom, que va utilitzar diners donats per Millet per pagar deutes de l'extint Partit per la Independència (PI). En aquest sentit, requereix a la fiscalia perquè “en la brevetat més gran possible”r; concreti les persones que ja estan imputades en la peça principal (la del saqueig) que han de tenir la mateixa condició en la investigació que ara s'inicia. En canvi, no es refereix a noves imputacions, com seria el cas d'Osàcar i Colom.\nEl jutge, a més, també sol·licita a la fiscalia que concreti les entitats que estimi que han pogut resultar perjudicades pels nous actes delictius. En les noves diligències només s'ha inclòs, per ara, una part de l'informe de l'Agència Tributària sobre el saqueig del Palau de la Música.\nIntermediari d'una trama\nAquesta investigació, que ara s'esqueixa del saqueig confés perpetrat per Fèlix Millet i Jordi Montull, es basa en un informe de l'Agència Tributària que va constatar que CDC va cobrar, a través del Palau, suposats pagaments de constructores a canvi de l'adjudicació d'obra pública durant l'etapa de govern de Jordi Pujol. En l'escrit presentat el novembre passat, la fiscalia sostenia que hi ha suficients evidències que demostren que Millet, a més de saquejador confés del Palau en benefici propi, era l'intermediari d'una trama per la qual CDC rebia pagaments de Ferrovial.\nEl tresorer de CDC, segons l'acusació, podria haver estat el destinatari de pagaments derivats de l'adjudicació de la línia L-9 del metro, de la construcció de la Ciutat de la Justícia de Barcelona i l'Hospitalet de Llobregat, d'un pavelló poliesportiu de Sant Cugat del Vallès (municipi governat també per CiU) i d'unes obres adjudicades per l'empresa pública Regs de Catalunya. Sota l'epígraf Entregat a Daniel, Millet va anotar el pagament d'1,7 milions d'euros. Sota l'epígraf C.Torrent, potser Carles Torrent, el ja difunt antecessor d'Osàcar, va detallar l'enviament de 571.000 euros.\nServeis al partit\nLa trama -sosté la fiscalia- havia articulat «diverses maneres» per aconseguir que «una part dels fons rebuts de Ferrovial [per Millet], tots en aparença per a fins culturals del Palau, es destinaven en realitat a pagaments de comissions il·lícites relacionades amb l'adjudicació d'obra pública». Per una part, sosté l'acusació, es realitzaven «retirades en efectiu o en talons al portador amb un destí que no es feia constar en cap lloc». Els indicis obtinguts apunten que els diners s'entregaven a determinades persones que poguessin estar vinculades a les finances d'una formació política», afegeix.\nUna altra fórmula de finançament denunciat per la fiscalia consistia a pagar des del Palau empreses que prestaven serveis en realitat per a Convergència, com Altraforma, Hispart SA, New Letter Market Directe i Letter Graphic SL. La tercera fórmula detectada per l'acusació, una vegada analitzat l'informe elaborat per pèrits d'Hisenda, és la bateria d'acords que el Palau de la Música va subscriure amb la Fundació Ramon Trias Fargas (vinculada a CDC) «que es vestien com a convenis de col·laboració cultural, quan no s'ha acreditat que aquesta fundació desenvolupés cap activitat en tal sentit».\nEn l'acte, el jutge detalla el canvi d'actitud que s'ha produït els últims dies respecte a l'acusació exercida pel Consorci del Palau de la Música, una entitat en la qual figura la Generalitat, l'Ajuntament de Barcelona i el Ministeri de Cultura. Al novembre, el consorci va sol·licitar l'obertura de la peça separada i les imputacions d'Osàcar i Colom, i aquesta setmana, i després del relleu al govern de la Generalitat, va fer marxa enrere. Dilluns passat es va oposar a la peça separada i, l'endemà, va rectificar i només rebutja la possibilitat de noves imputacions. El magistrat també recrimina, en part, la posició de la fiscalia, que va reclamar que també s'investigués en la peça separada fons que van sortir en metàl·lic des del Palau.\nA judici del jutge, “és evident que existeix en aquest moment processal una completa desorientació per part de les acusacions personades que no faciliten gens la investigació dels fets objecte del present procediment i que tal desorientació, canvis de criteri, negació d'alguns perjuidicats que s'investiguin determinats fets obeeix a motius completament aliens a l'àmbit jurídic”r;.\nEl Govern demana que no s'assenyalin culpables abans de temps\nLa secretària de Millet demana que s'arxivi la seva causa perquè només va fer la seva feina


ERC qüestiona els criteris d’instal·lació dels parcs de salut — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / ERC qüestiona els criteris d’instal·lació dels parcs de salut\nERC qüestiona els criteris d’instal·lació dels parcs de salut\nEls republicans posen en dubte que les ajudes de la Diputació de Lleida per a la col·locació d’aquests equipaments s’hagin fet "de forma justa i equitativa"\nParc de salut a la Seu\nEl grup d’Esquerra a la Diputació de Lleida ha qüestionat les ajudes per a la instal·lació dels parcs de salut als diferents municipis del territori, ja que considera que no s'han atorgat "de forma justa i equitativa". Jaume Gilabert, portaveu del grup republicà, explica que quan va sortir la primera convocatòria, l’any 2010, es va efectuar detallant el termini màxim de presentació de sol·licituds, els requisits específics per poder fer la petició, juntament amb les altres especificacions que havia de complir el municipi sol·licitant. “En les darreres convocatòries les bases no han estat publicades enlloc i la demanda s’ha fet a presidència”, apunta Gilabert.\nSegons comenten els republicans, un cop analitzades les dades a les que ha tingut accés el seu grup, l'ens provincial ha instal.lat entre el 2010 i el 2017 un total de 192 parcs de Salut a 173 municipis dels 231 que hi ha a la demarcació de Lleida. D’aquests municipis, 160 tenen un parc de Salut; 12 (majoritàriament amb agregats) en tenen 2, mentre que Lleida ciutat en disposa de 8. En els mateixos documents, es visualitza que la majoria de Parcs de Salut s’han instal·lat a partir de les peticions fetes per municipis i EMD; tot i això, també s’ha pogut comprovar que "n'hi ha d'altres, alguns amb 2 o 3 nuclis agregats, que encara no en tenen cap malgrat haver-ho sol·licitat".\nGilabert ha manifestat que “no s'entén com hi pot haver municipis que tenen més d’un parc de salut i d'altres no en tinguin cap, tot i que consten a la llista de pendents per a una possible 5a fase que s'hauria de dur a terme el 2019". El portaveu republicà també assenyala e fet que "hi ha municipis que tenen més d’un parc instal·lat, algun d’ells sense haver fet cap petició”.\nOcupació activa del temps d'oci\nEls Parcs de la Salut són equipaments lúdics i de salut pensats per a la gent gran i promoguts per la Diputació de Lleida amb l’objectiu de fomentar l’ocupació activa del temps d’oci contribuint en la millora de la salut física i emocional d’aquest sector de la població. La convocatòria d’ajuts, iniciada l’any 2010, contemplava el subministrament i la instal·lació dels elements que conformen aquests espais. Els beneficiaris d’aquesta línia d’ajuts podien ser tots els ajuntaments de la demarcació de Lleida.\n“Els parcs lúdics i de salut són eines per a la salut i l’esbarjo, però també tenen un component social d’interrelació, perquè són espais de convivència entre joves i grans molt necessaris en tots els pobles del territori. Per tant, exigim al Govern de la Diputació de Lleida una explicació sobre els criteris que ha seguit a l’hora d’adjudicar aquestes ajudes, que ens expliqui perquè hi ha pobles que gaudeixen de dos Parcs de Salut sense haver-los demanat i d’altres que fa més de 7 anys que esperen, tot hi haver presentat la sol·licitud correctament quan tocava”, demana Gilabert.


Dos exalumnes de música d’Alginet al conservatori Superior – La Veu d'Alginet\nDos exalumnes de música d’Alginet al conservatori Superior\nAl Conservatori Superior de Música Joaquín Rodrigo de Valencia començarà este curs acadèmic la exalumna del centre d’estudis musicals d’Alginet Empar Sánchez Muñoz de 24 anys després d’haver superat la prova d’accés.\nVa acabar els estudis professionals al centre d’Alginet amb l’especialitat de guitarra en el curs 2019-20. Per a Empar, passar al conservatori li suposa tindre la certesa de seguir amb els estudis que li agraden i seguir formant-se com a músic.\nA més del seu pas pel superior de música espera seguir estudiar, formar-se i dependre.\nEl seus professors de guitarra han sigut Miguel Martínez en el grau elemental i Pepe Guerola i Anais Bueno en el grau professional. Ara mateix es sent molt il·lusionada per haver arribat fins ací i està molt orgullosa del seu professorat.\nAnna Beferull Diez començarà este curs acadèmic al Conservatori Superior de Música Oscar Esplà d’Alacant. Amb 22 anys i va acabar els estudis professionals al centre d’Alginet amb la especialitat de percussió en el curs 2018-2019 i ha estudiat el Grau de mestra en Educació Primària en l’especialitat d’Educació Musical.\nPer a Beferull passar al conservatori li suposa poder seguir amb els estudis i dedicar-se a la música per a poder ampliar coneixements.\nEls seus professors de percussió han segut Jordi Simó als dos primers cursos del grau elemental, Ramón Llopis fins al primer curs del grau professional i Marc Sotorres en els restants cursos. A tots ells vol agrair-los tot el que ha després.\n“Estes dos personetes són les primeres alumnes del centre d´estudis musicals d’Alginet que accediran al grau superior després de que aconseguira a l’any 2018 l’oficialitat del grau professional. De ahí que hem de dir que contem amb una magnífica plataforma per a que l’alumnat puga ampliar horitzons,”, explicava Voro Lopez, president de la SAMA.


marzo | 2022 | blog de Montserrat Ponsa\n🎪 El 3 d’abril tens una cita al Circ Cric\nHola! S’acosta el cap de setmana i, ara, ens fa més il·lusió que mai!\nEstem a punt de donar el tret de sortida al 12è Festival del Circ Cric\nAquest diumenge, el 3 d’abril, ho celebrarem al Circ Cric\namb el Pony Pisador… i us presentarem, per fi, el projecte de\nLa Natura ens Parla.\nVindràs a celebrar-ho amb nosaltres?\n🎟COMPRA AQUÍ LES TEVES ENTRADES\n🌿 Després de gaudir del súper concert, a les 17h us convidem a viure\nuna experiència única gaudint de la natura que envolta el Circ Cric.\nCom? 🏞 Inaugurarem La Ribera d’en Martí, un espai verd i inspirador\non podreu gaudir d’una passejada autoguiada.\nA través d’un joc de pistes podreu descobrir l’entorn amb la\npresència d’en Martí Boada i en Tortell Poltrona.\nQuè necessitareu? 📱\nUn telèfon mòbil amb connexió a internet.🎧 Uns auriculars💧\nUna mica d’aigua😃 Moltes ganes de passar-ho bé Si encara no teniu\ncap res a fer el proper diumenge, ja sabeu què fer!\n🌳 La primavera entra ben verda i colorida i el Circ s’ha vestit\namb les millors gales per quan el vingueu a veure!\n☺ Tan sols us podem convidar a que vingueu\na visitar-nos aquesta primavera al Circ Cric.\nI si us esteu plantejant de venir aquest diumenge…\nhi ha un sorteig en marxa al nostre Instagram!\n🎟 I si ets impacient i no et vols quedar sense la teva entrada,\nla pots comprar aquí.\nEn queden menys de 100!Us esperem el 3 d’abril amb el\nPony Pisador i La Natura ens Parla!\nSalut, circ, alegria i, sobretot, bon humor!Bon Festival del\nCirc Cric al Montseny 2022!\nSi voleu estar ben atents a la nostra activitat, concursos i\ncuriositats, seguiu-nos a les nostres xarxes!\nPer veure la previsió en temps real podeu consultar la\nnostra estació meteorològica aquí sempre que vulgueu.\nTambé la trobareu al la nostra web.\nGranollers està de canvis.\nAquesta setmana l’alcade Josep Mayoral presentarà la seva renuncia en tant que batlle, rera 18 anys de dedicació a la ciutat i als seus habitants. Sense fer soroll ha sabut rodejar-se de persones vàlides que, han seguit el seu caminar fent bona feina i poc soroll.\nSerà l’Alba Barnusell companya de partir PSC i de transitar per la casa gran en tant que regidora qui el sustituirà, imagino que amb el consentiment del grup. La capital del Vallès tindrà doncs una alcaldesa a partir de demà dimarts -haurà de ser ratificada demà dimarts 29 de març 2022 en un Ple extraordinari-.\nAlba Barnusell és una agosarada i gran treballadora que no dubto serà digne seguidora de la feina emprada per Mayoral. Feina que ja han compartit a la casa gran i, no li és deconeguda.\nGràcies Josep Mayoral pel teu bon fer, pel bon saber estar per l’alcaldia i també per carrers i places de la ciutat escoltant les veus que et necessitaven.\nPer tenir present que ser alcalde no és càrrec etern i, per la teva proposta envers l’Alba Barnusell. Jo diria que és un regal per la ciutat que coneix i estima i, estic segura que mai et farà quedar malament. Sap sempre el què i el per què fa les coses i, les fa be, a imatge i semblança teva. Gràcies per la bona feina!\nNO volem cap carrer ni carreró sense sortida. Menys encara un país, el nostre Catalunya que tant estimem, en aquesta direcció. Els que hem viscut situacions complicades de guerra i post guerra, NO volem que aquelles situacions es repeteixin i malmetin els nostres esforços per arribar on som, malgrat que hi hagi molt a corregir. Ho tenen clar els que manen? Penso, seriosament, que no.\nEscoltar les veus de la ciutadania de forma sovintejada, els ajudaria a discernir moltes situacions que, de nou, tenim al davant i, només plegats poden superar, sense sigles ni colors. Restem a la vostra disposició si ho considereu pertinent. NO oblideu que el poble és sobirà i ha de poder decidir què necessita, com ho vol soventar, sense enrenous ni sorolls.\nCom diu el refrany enraonant la gent s’entén, NO únicament uns pocs que. al menys a mi, NO em representen!\nCicle de conferències «Com serà Granollers l’any 2030?»\nEl cicle de conferències impulsa tres diàlegs per reflexionar sobre els grans reptes de la ciutat. Són sessions obertes, i no caldrà inscripció prèvia.\n28 de març a les 19h Museu de Granollers\nLa ciutat que volem. Entorns sostenibles i saludables\nGlòria Carrasco-Turigas, ambientòloga i investigadora a ISGlobal\nJoan Herrera Torres, director de medi ambient i energia a l’Ajuntament del Prat\nModera: Arnau Queralt i Bassa, director del CADS i comissari del Pla estratègic\n31 de març a les 19,30h sala d’actes de la Biblioteca Roca Umbert\nCuidem-nos. La salut, més enllà dels serveis sanitaris\nMònica Botta, directora mèdica de l’Hospital General de Granollers\nFerran Nonell Gregori, coordinador d’atenció sociosanitària i hospitalització mèdica, i President del Comitè d’Ètica Assistencial a la Fundació Hospital de l’Esperit Sant\nGemma Mota Jiménez, coordinadora de vacunació i d’atenció comunitària del Vallès Oriental (ICS)\nModera. Fina Jerez Bernat, professora i comissària del Pla estratègic.\n6 d’abril a les 19h. Museu de Granollers\nHabitatge i reptes de futur. Noves necessitats, nous models\nXavi Mauri Coll, director de la Fundació Hàbitat3\nMaria Sisternas Tusell, cofundadora i CEO de Mediaurban\nPere Montaña i Josa, arquitecte i ex-gerent de l’Ajuntament de Terrassa i director del Seminari Tècnic Local (FMC)\nModera: Montse Òdena Larrosa, directora de serveis d’urbanisme i habitatge de l’Ajuntament de Granollers\nYou are currently browsing the blog de Montserrat Ponsa blog archives for marzo 2022.


Queralt Lahoz, una veu de veritat a la terra de les mil músiques\nQueralt Lahoz. CÈLIA ATSET\nBarcelonaEl director artístic del Mercat de Música Viva de Vic, Marc Lloret, era entre el públic del concert que Queralt Lahoz va fer a La Nau de Barcelona el 21 de febrer. L’artista de Santa Coloma de Gramenet, en sintonia amb potències com La Lupe, Mala Rodríguez, Gata Cattana i Lole Montoya, hi presentava l’EP 1917 (Say It Loud, 2019), un debut amb copla, flamenc i hip-hop amplificat pel boca-orella. Lloret la va incorporar a la programació d’aquest Mercat en format pandèmic, i la seva actuació enregistrada a L’Atlàntida de Vic es podrà veure en línia el divendres 18 de setembre a les 21.30 h.\nTanmateix, Lahoz no és una nouvinguda perquè ja fa sis anys que canta a De la Carmela, el projecte impulsat per Daniel Felices, el guitarrista del grup de Terrassa D’Callaos. “Havia deixat de cantar perquè no m’agradava haver de competir”, diu Lahoz. Però un dia Felices la va sentir cantar amb unes amigues en una trobada informal i de seguida li va pro-posar ser la veu de De la Carmela. “El Dani és un músic excel·lent. Ens va molt bé i ens guanyàvem la vida amb el grup abans del confinament”, recorda. El confinament, per cert, la va enxampar quan ja havia pres la decisió de compaginar De la Carmela amb el seu projecte personal. “Volia fer música meva, treure de mi cançons que tenia compostes de feia temps. Amb De la Carmela sempre fem músiques d’arrel, flamenc, jazz, i jo vinc de moltes altres coses. Volia una altra cara meva, poder rapejar i jugar amb l’electrònica”, explica la cantant, que es va estrenar en solitari amb María la molinera, un tema dedicat a l’àvia.\n“Les meves dones són molt importants. La meva àvia era més actual que la majoria de la gent que m’envoltava. Per exemple, a l’institut sentia comentaris al meu voltant i pensava: «Com podeu ser tan carques si teniu 17 anys». Fins i tot era més avançada que les meves tietes. Les dones han lluitat moltíssim, han emigrat soles, han treballat soles per guanyar-se un paper que mai serà com el dels homes”, diu amb la mateixa rotunditat amb què clava els peus a l’escenari per cantar Como puñalá, compromesa amb la veritat i fent front a la mentida, com fa a La misa. “Has de submergir-te en la teva veritat”, diu.\nQueralt Lahoz Mercat de Música Viva de Vic Música


Scott Disick 'Hurt' Veure Kourtney Kardashian Cita Altres homes - Televisió\nScott Disick 'Hurt' Veure Kourtney Kardashian Cita Altres homes\n'Tot aquest estat de limbo ja no és tan bo', diu.\nTot i que tots dos semblen sortir feliçment amb gent nova en aquest moment, Scott Disick definitivament va tenir dificultats per veure a Kourtney Kardashian amb alguns dels seus ex en el passat.\nEn un clip de vista prèvia del nou episodi de dijous de 'Keeping Up with the Kardashians', Disick s'obre a la seva ex sobre com l'ha afectat la seva vida de parella. Les imatges es van filmar clarament després que els dos es separessin de Sofia Richie i Younes Bendjima i abans que comencessin a sortir amb Amelia Hamiln i Travis Barker.\nPrimer, Scott li diu que està molest quan 'coqueteja' amb el socorrista al seu bloc de Malibu. Tot i que ella nega fer això, ell admet que 'veure't al voltant de qualsevol noi em molesta'.\n'És la meva inseguretat, em sento com, no m'agrada veure't amb un altre tipus o un altre', explica. 'Em va fer mal quan estaves amb algú altre i em despertaves per veure fotos teves amb aquest noi amb qui sorties. Va ser poc saludable i em va fer trist i molest ”.\n'Ara em llevo sense problemes reals, estic despreocupat en el sentit que no tinc això, que ocupava molt espai a la meva ment tot el dia', continua. 'El gran temor és que, si comences a sortir de nou, es remunta a això, he de tornar a sentir una manera diferent i és molt difícil. Fa xuclar. '\nQuè va passar després que Caitlyn Jenner va demanar ajuda a Kris a KUWTK\nDiu que ara que tots dos són solters, haurien d’esbrinar si volen seguir vivint junts o per separat.\n'És difícil', diu Scott en un confessionari. 'Kourtney i jo bàsicament passem el 90% de la nostra vida junts, viatgem junts, fem tot junts, ens veiem cada dia i l'única diferència és que al final de la nit ens separem i dormim a cases separades'.\n'Tot aquest estat de limbo ja no és tan bo', admet, 'i segur que no vull que ens despertem als 50 anys i fem el mateix'.\nMireu com se sent Kourtney sobre tot quan 'Keeping Up with the Kardashians' s'emet els dijous a E!\ndivertit esmalt d'ungles de conill\njordyn woods i tristan\nnicki minaj polla gran\nllançament del pèl de kenya moore\nés kenny ortega gai


La Cerdanya posa en marxa les mesures anti-Covid durant 15 dies - Diari de Terrassa\nLa Cerdanya, amb un alt risc de contagis per coronavirus.\nLa Cerdanya posa en marxa les mesures anti-Covid durant 15 dies\nLes mesures restrictives d'aforaments, horaris i activitats durant 15 dies per contenir la propagació de la Covid han entrat en vigor avui a la comarca pirinenca de la Cerdanya, una de les que té més risc de rebrot a Catalunya.\nSegons una resolució dels departaments de Salut i d'Interior que publica aquest divendres el Diari Oficial de la Generalitat, des d'avui està recomanat no sortir de casa en aquesta comarca si no és per anar a treballar, a l'escola, a comprar, a actes culturals o d'altres qüestions ineludibles.\n"La situació epidemiològica als municipis de la comarca de la Cerdanya obliga a adoptar mesures especials de contenció de l'activitat laboral i social i en matèria de salut pública per frenar la transmissió del virus de la Covid-19 i protegir la salut de la població d'aquests àmbits territorials i també de la resta del territori de Catalunya", argumenta la resolució, signada pels consellers de Salut i Interior, Alba Vergés i Miquel Sàmper, respectivament.\n"Es recomana que la població estigui al seu domicili i que es limiti la circulació per les vies d'ús públic, respectant les mesures de protecció individual i col·lectiva establertes per les autoritats competents", estableix la resolució, que demana evitar qualsevol aglomeració.\nDes d'avui i durant 15 dies, els aforaments als equipaments culturals, teatres, cinemes i sales de concert de la Cerdanya queden limitats al 70%, i al 50% la resta d'activitats lúdiques i recreatives i esportives així com els actes religiosos.\nTots els comerços de la Cerdanya hauran de restringir l'aforament a un màxim d'una persona per cada 2,5 metres quadrats, i al 50% del seu aforament permès en el cas de bars i restaurants, incloses les terrasses.\nA més, l'horari de tancament d'aquests establiments queda obligat a la 01.00 hores com a màxim, sense que es puguin admetre nous clients a partir de les 00.00 hores.\nAls establiments hotelers d'aquesta comarca pirinenca, que ha tingut una gran afluència de turistes aquest estiu, l'aforament dels espais comuns queda limitat al 50%.


2. Cartografía - Nord magnètic, nord geogràfic • Bombero Ninja\nA la terra hi ha diferents nord, veurem i entendrem quin és cada nord i on se situen exactament.\nTambé començarem a tocar les coordenades UTM que són de les més utilitzades en el món de la cartografia.\nSaps que són els FUSOS i les ZONES? Sabries dir-me quants hi han?\nDesprés d’aquesta classe, tots aquests conceptes quedaran molt més clars.


Un conegut activista afganès és assassinat a Kabul\nA més, almenys un policia ha mort i dos més han resultat ferits després d’esclatar un cotxe bomba\n23 de de desembre del 2020. 08:58\nAlmenys un agent de policia ha mort i dos més han resultat ferits a Kabul en l’explosió d’un cotxe bomba, mentre que el cap de l’oenagé Fòrum per a l’Elecció Lliure i Justa de l’Afganistan ha sigut assassinat aquest dimecres per pistolers també a la capital afganesa, segons informa Europa Press.\nLa Policia de Kabul ha confirmat la detonació d’un vehicle policial cap a les 6:55 hora local, quan un artefacte explosiu improvisat ha arribat al cotxe.\nPer la seva part, el germà de Yousuf Rashid, cap del Fòrum per a l’Elecció Lliure i Justa de l’Afganistan, ha confirmat la seva mort en mans de pistolers desconeguts també aquest dimecres, segons informa la cadena de televisió local Tolo News.\nRashid sortia de casa seva al districte policial set per a una conferència de premsa quan va ser atacat, mentre que el seu xòfer també ha resultat ferit en l’incident.\nAquestes morts passen tan sols un dia després que morissin cinc persones més i dues resultessin ferides en l’explosió d’una mina a Kabul.\nEn els últims dies, la capital afganesa ha tornat a ser escenari de constants atacs, com el que va matar deu persones i va deixar més de 50 ferits aquest dilluns, després d’un atemptant contra el comboi d’un membre del Parlament de la capital, Haji Khan Mohammad Wardak, qui va poder sortir amb vida.\nMés de 60 atacs s’han registrat a Kabul en els últims dos mesos, en plena recrudescència de la violència, que han deixat unes 120 persones mortes i prop de 300 ferides.\nUn conflicte cada vegada més acarnissat\nL'Afganistan, ¿fins quan?\nDe moment, cap grup ha reclamat l’autoria dels atacs.\nMalgrat l’acord de pau firmat el 29 de febrer a Doha i de les converses amb el Govern afganès que actualment es desenvolupen a la capital qatariana, els talibà han mantingut la seva campanya d’atacs contra les forces de seguretat afganeses i s’han negat a acceptar un alto el foc per facilitar el procés de diàleg.


[Opinió] Una reflexió a l’entorn de les lluites socials a el Prat i els recuperadors | El Prat Llibertari\n[Opinió] Una reflexió a l’entorn de les lluites socials a el Prat i els recuperadors\ngener 2, 2015 in Debat\nA finals dels anys 70 a l’estat espanyol va sorgir el terme “afany recuperador” per definir els esforços esmerçats pels diferents partits de l’esquerra parlamentaria o aspirant a parlamentària per tal de rendibilitzar políticament les diferents iniciatives de base que sorgien als barris, a les fabriques, i a les universitats. Ja sigui per atreure-les cap a la seva auto-concepció de “partit-avantguarda dirigent”, o bé per a rendibilitzar electoralment els esforços invertits per “X” partit, a recolzar “X” lluita.\nEl “recuperador” es mou amb una mentalitat estratègica pròpia, paral·lela a la lluita en si: Qualsevol lluita en la que participa no és un fi en si mateix, sinó un mitjà més per arribar a un altre objectiu, acumular forces per augmentar el seu suport electoral, o bé! per fer el salt a les institucions.\nSembla talment com si d’una “X” lluita no és pot extreu-re un suport electoral tangible, aquesta lluita seria una lluita desaprofitada. i en aquest objectiu s’han d’esmerçar esforços fins i tot al preu d’afectar la cohesió d’un determinat moviment social.\nD’exemples en els darrers temps a El Prat en tenim uns quants: Sense anar més lluny, aquest mateix mes de juny, un servidor és quedar de pedra quan en acte carregat d’emotivitat de suport als treballadors de Panrico, vaig veure de cop i volta com una persona puja cap a l’escenari, agafa el microfón i tanca l’acte al crit de: “Esto no estava previsto, i nadie lo sabe, pero …PODEMOS, PODEMOS!”. L’acte no podia estar complet sense “la falca publicitaria” corresponen a favor del partit polític constituit alrededor de l’aureola mediàtica del senyor Pablo Iglesias.\nEl cas de PODEMOS no és l’únic al Prat. Sense anar més lluny no fa pas gaire llegia la convocatòria per participar en una candidatura a les municipals, impulsada per un micro-partit de recent implantació al Prat anomenat Lluita Internacionalista (LI). A la citada convocatòria a constituir la candidatura “Alternativa d’Esquerres-El Prat” (nom sota el que és presentaran) s’esmentava, com no? al grup “El Prat Contra Les Retallades” (on ells hi son partícips), i a la CUP. L’objectiu no és altre que capitalitzar la participació a “El Prat Contra Les Retallades” i rendibilitzar el suport donat a la CUP, recollint en profit propi els vots obtinguts per aquesta candidatura en l’àmbit municipal a les darreres eleccions (a El Prat tot hi tenir-hi alguns militants, la CUP no existeix com a tal).\nNo és el primer cop que passen coses com aquestes; durant la manifestació que va tenir lloc a la darrera vaga general ja va passar una cosa semblant… tot i contravenint la decisió de les CUP de no fer campanya electoral el dia de la vaga general, militants de LI van dedicar-se a repartir diaris del seu partit a tots els assistents a la mani demanant el vot per les CUP, cosa que de pas sigui dita, va crear cert malestar al si de “El Prat Contra les Retallades” i dels cupaires pratencs.\nEm bé a la memòria certa conversa que ja fa una pila d’anys vaig tenir amb un militant d’ICV, en Gomez Barriga, en dirigir-se a votar a la meva taula durant la Consulta Social per l’Abolició del Deute Extern que és va organitzar arreu de l’estat, inclòs el Prat. Aquest lluny de preguntar-me pels objectius de la consulta, només volia saber una cosa; a qui votava jo? I aquí votava la resta? En contestar-li que no sabia els altres? peró que jo no votava, es va quedar tot estranyat, i obertament va preguntar; que qui treia profit d’aquella consulta? a la qual cosa vaig contestar que els habitants dels pobles sotmesos pel deute extern. No li cabia al cap a aquest senyor, que no hi hagués ningú amagat darrere l’organització de la consulta. Aquest episodi m’il·lustrar a la perfecció la mentalitat d’un recuperador.\nSenyors i senyores dels partits polítics jo ja sóc grandet per decidir si votar o no votar? o a qui? I per tant no necessito que ningú em guiï, ni m’il·lumini…\nAmunt els que lluiten, horitzontalment i sense avantguardes!\nEscrit de’n Fèlix Llop\nUn escrit de resposta a l’article «Una reflexió a l’entorn de les lluites socials a el Prat i els recuperadors» per Pedro Mercadé; membre del partit Lluita Internacionalista (LI) i de la candidatura Alternativa d’Esquerres-El Prat (AE-EP)\nComentaris tancats a [Opinió] Una reflexió a l’entorn de les lluites socials a el Prat i els recuperadors\n← L’AJP organitza un Mercat d’Intercanvi de Joguines com alternativa al consumisme nadalenc\nLa culpa és del retallador xenòfob Gallego, no dels (nous) pratencs →


Comprar Porta Vasos Licor Madera + 6 Vasos | Preu i opinions a Uvinum\n89,66€ (Preu aproximat)\nGràcies! Ens posarem en contacte tan aviat com Porta Vasos Licor Madera + 6 Vasos estigui a la venda a Uvinum.\nSi et va agradar Porta Vasos Licor Madera + 6 Vasos, també pots gaudir de ...\nElaboració de Porta Vasos Licor Madera + 6 Vasos\nPorta copes Licor Fusta + 6 Copes és un recipient idoni per servir a les nostres cases vins espirituosos i licors. Incorpora 6 gotets per a un perfecte servei a taula i safata. Embalatge caixa de cartró.\nOpinions sobre Porta Vasos Licor Madera + 6 Vasos\nLa teva puntuació de Porta Vasos Licor Madera + 6 Vasos:Puntua Porta Vasos Licor Madera + 6 Vasos:\nRecipient idoni per servir a casa nostra vins espirituosos i licors. Incorpora 6 gotets per a un perfecte servei en taula i safata. Embalatge caixa de cartró.\nSi vols comprar Porta Vasos Licor Madera + 6 Vasos, a Uvinum trobaràs els millors preus de Copes de Popy Wine.


Endavant (OSAN) - la Plana: Els kurds a Síria, de la revolució silenciosa a la resistència contra l'ISIS\nEls kurds a Síria, de la revolució silenciosa a la resistència contra l'ISIS\nXerrada amb Juan Sorín (expert en el Kurdistan sirià i membre de Newroz Euskal Kurdu Elkartea).\nDes del passat mes de setembre la ciutat kurda de Kobane resisteix el setge ferotge de l’autodenominat Exèrcit Islàmic (ISIS en les sigles en anglès). A Rojava –territori kurd pertanyent a l’Estat sirià i on està Kobane- l’organització extremista persegueix un únic objectiu: destruir el model polític i social avançat que els kurds hi han establert, basat en una administració secular i no sectària que practica la democràcia des de la unitat i la diversitat alhora.\nMalgrat la diferència d’equipament militar i del nombre d’efectius militars, les Unitats Populars de Protecció (YPG en les sigles en Kurd) i les Unitats de Defensa de Dones (YPJ) han permés resistir el setge fins ara. No debades, les unitats militar femenines tenen un paper central en aquesta resistència i són un exemple inigualable de com la lluita de les dones és fonamental per aturar el fanatisme i el feixisme.\nDones del MLKP (Partit Comunista Marxista Leninista)\na la resistència de Sinjar\nTot i la situació crítica que ha viscut i viu Kobane, la major part de la comunitat internacional ha fet ben poc per a ajudar la ciutat. No podem oblidar que tant els Estats Units com Turquia es troben entre els promotors inicials de l’ISIS, amb el qual pretenien crear inestabilitat a l’Orient Mitjà en benefici propi. A més, l’historial de greuges de l’Estat turc contra el poble kurd és inacabable. Però malgrat tot, Kobane continua resistint i ha esdevingut un exemple de la lluita de la humanitat contra el feixisme i per la democràcia, la justícia i els drets dels pobles, de les dones i de les minories.\nAmb l’objectiu de donar a conéixer la lluita de Kobane i de solidaritzar-nos amb la resistència del poble kurd, l’assemblea comarcal de la Plana d’Endavant (OSAN) hem organitzat una xerrada per al proper dissabte 31 de gener, que tindrà lloc al Casal Popular de Castelló (carrer d'Amunt, 167 · Castelló de la Plana) a les 17:00. A càrrec de Juan Sorín, expert en el Kurdistan sirià i membre de Newroz Euskal Kurdu Elkartea.\nLa resistència de Kobane és la resistència de la humanitat.\nEls kurds a Síria, de la revolució silenciosa a la...\nEspais lliures d'Apartheid Israelià (ELAI)\nLa llei de Senyes d’Identitat, una fita més en el ...


Opinió Clients – Les Feixes LLargues – Bolvir de Cerdanya – La Cerdanya – Pirineus\nESPAI CASAMENTS – CELEBRACIONS\nORGANITZACIÓ CASAMENTS – CELEBRACIONS\nComplint la tradició. Hem tornat a passar el cap d’any a La Cerdanya, on una gran nevada ens ha acollit al voltant del caliu de Les Feixes Llargues.\nHem estat amb la meva mare i el novio de la meva mare. Espero tornar un altre dia.\nSom la Clàudia, Montse, Josep Maria.\nHem passat uns dies impressionants malgrat la climatologia, com una atenció per part de l’empresa immillorables, gràcies i fins a la propera.\nLa família Gil\nM’ha agradat molt, l’hamburguesa molt bona, el sopar i esmorzar també, els jocs de taula i la play també.\nEns ho hem passat molt bé. Hem fet raquetes i avui anem a fer una excursió, espero que ens ho passem molt bé!\nUna estada com a casa. Molt agraïts per l’acollida de la Xus i el Xavi, tornarem i ho recomanarem!\nÀngels i Jon- 12.02.2018\nHem passat uns dies inoblidables en aquesta preciosa casa, per això us donem les gràcies.\nTant si surt el sol com si neva tots els dies, aquest lloc i la seva gent són molt especials, sens dubte repetirem, sens dubte anirem amb l’Asics. Lloc excepcional, gent excepcional, estada excepcional.\nMoltes gràcies per ser com sou.\nPep, Montse i Asics- 06.02.2018\nEns va agradar tot, Xus i Xavi super amables i molt servicials. La casa increïble. Molt bonica i amb molt detall. Habitacions grans i confortables. Els espais de joc grans i ben estructurat. Recomano a parelles, perquè es poden relaxar i també famílies. Prop de la muntanya, si vols esquiar, senderisme i més.\nJonatan (Booking- 12.02.18)\nUbicació, instal·lacions perfectes. Lloc increïble si necessites descansar i relaxar-te. Encara que alt voltant de l’establiment tens tot tipus d’activitats per fer si vols fer de tot i gaudir de la muntanya.\nGerard (Booking- 12.07.17)\nEns va agradar tot. El tracte immillorable de Xavier i Xus facilitant-nos informació sobre restaurants i excursions. Els desdejunis completíssims i amb truites recentment fetes.Habitació àmplia amb matalàs i coixins molt còmodes. Tornarem segur. Ideal per anar tant en parella com amb nens. Ah, i ja han muntat la piscina per a aquest estiu.\nAnnabel (Booking- 29.06.17)\nVam estar 4 dies a Les Feixes, la casa extraordinària, ens va encantar!! Tant per la seva ubicació per fer sortides i per les seves vistes des de qualsevol punt, com per les grans dimensions de la casa. Les habitacions i els banys també grans. Té 3 salons espectaculars. La decoració de tota la casa molt bonica, els desdejunis són bufet i complets, sopem un parell de vegades, sopar casolà molt bona del Xavi.\nTambé ens van ajudar a planificar les sortides i excursions.\nXus i Xavi ens van donar un tracte excepcional. Tornarem.\nAntonia i Paco (Trip Advisor- 14.06.2017)\nEl tracte dispensat va ser més que excel·lent. Atents a tot moment i pendents que no em faltés res.\nEl lloc és extraordinari. Les casa està decorada amb un gust exquisit, l’habitació en la qual vaig estar tenia totes les comoditats i la neteja era màxima. Es respira una pau i tranquil·litat com en pocs llocs.\nUna joia enmig de la Cerdanya.\nAlfons (Booking- 08.06.17)\nEns va agradar tot!!!!…Amb ganes de tornar!!!\nNuria (Booking – 27.02.17)\nLloc ideal per desconectar, descansar i passar uns dies de tranquil·litat amb amics, família… Ideal per nens on poden jugar sense molestar i molts espais per a ells.\nHabitacions perfectes i lo millor de tot després, quan descobreixes a la Xus i en Xavier que qualsevol problema te’l solucionen (menjar, horaris,…) i et fan sentir com a casa.\nMiquel (TripAdvisor- 15.02.17)\nTot perfecte. Lloc ideal!!!\nOriol (Booking – 15.02.17)\nUn cap de setmana inoblidable. Casa preciosa, decorada amb bon gust, molt bé situada amb vista increïbles, desdejuni variat i bona cuina. Però el millor de tot el bon tracte rebut per Txus i Xavier. Es van desviure per nosaltres a tot moment tractant-nos com a amics amb familiaritat i bon rotllo. Detall de benvinguda pel nostre aniversari i agraïm que ens deixessin horari lliure per sortir. Amb molta pena, els dos dies es van acabar. Per repetir i recomanar sens dubte. Us desitjo molta sort parella.\nCatina (Booking – 30.01.17)\nLes Feixes Llargues events – Roser Flotats\nLES FEIXES LLARGUES ALLOTJAMENT - MARIA CASANOVAS\nLloguer turístic, casaments i organització\nd’esdeveniments tan empresarials com particulars\nMobile: +34 639.25.26.19 esdeveniments i +34 619.79.37.11 allotjament


23 de de setembre del 2021. 19:55\nContents amb el ‘Lazos de sangre’ dedicat a Concha Velasco a TVE 1 segurament ho han d’estar. Han aconseguit un 1,7 de quota de pantalla, tres punts per sobre de la seva pròpia mitjana mensual.\nVist així, ¡al·leluia i endavant! Jo discrepo de dalt a baix. La gran tele pública d’aquest país no pot aspirar a ser com la sucursal d’un ‘fast food’ on només compta la quantitat d’hamburgueses que venen i no la qualitat gastronòmica que donen.\nSe suposava que aquest ‘Lazos...’ era un homenatge a Concha Velasco. Una visió global, 360 graus, sobre la seva fèrtil i extraordinària trajectòria que inclou tots els escenaris: teatre, cine i televisió. Però el que hem vist han sigut dues hores llargues dedicades gairebé en la seva totalitat a repassar els nòvios, els embolics, o la seva turbulenta vida de casada. El seu matrimoni amb Paco Marsó ha ocupat bona part del treball. També l’anecdotari de les seves relacions amoroses, amb José Luis Sáenz de Heredia, amb Juan Diego, amb Fernando Arribas.\nO sigui, més que mirar i explicar-nos l’art de Concha com a gran actriu, el que han fet ha sigut furgar-li –en to carinyós, això sí– el cos de cintura per avall. Per les pantalles del fons passaven unes gravacions, un loop com diuen els experts, amb imatges d’obres importants que al llarg de la seva vida ha interpretat. Però era només una decoració per omplir. La base argumental era la xafarderia sobre la seva casuística amatòria o matrimonial.\nLa ‘passió turca’ continua amb una ‘app’ en espanyol de sèries d’èxit\nLa gran Concha Velasco de ‘Filumena Marturano’, dirigida per Adolfo Marsillach, obra d’Eduardo de Filippo que en el cine van immortalitzar Sofia Loren, Vittorio de Sica i Marcelo Mastroianni; la gran Concha Velasco de ‘Las arrecogias del beaterio de Santa María Egipcíaca’, la tortura de Mariana Pineda enfrontada a l’absolutisme de Ferran VII, on va treballar colze a colze amb Pilar Bardem i María Luisa Ponte; la gran Concha Velasco de ‘Teresa de Jesús’, sèrie de Josefina Molina a la mateixa TVE ... , de tot això, i moltíssim més, res.\nEstràbic, equivocat exercici el de TVE-1. Desesperats, busquen audiència sense reparar en el mètode utilitzat. No han fet un treball d’altura, de servei públic, cultural, sobre Concha Velasco. S’han quedat a la zona baixa. Aquest tipus de tasques els feia molt millor T-5 quan emetia ‘Hormigas blancas’. Allà ja sabies per endavant que la vulgaritat estava garantida.


Els Missatges del Concili a la Humanitat - Levante-EMV\nEls Missatges del Concili a la Humanitat\n08·12·15 | 13:42\nHui fa cinquanta anys s´acabà el Concili Vaticà II, després de quatre etapes en les quals els pares conciliars van debatre i aprovar els documents que van canviar la imatge de l´Església, en un camí d´aggiornamento o de renovació.\nEl Vaticà II va adreçar a la Humanitat uns missatges abans que els pares conciliars abandonaren aquella magna assemblea, per tornar a les seues diòcesis i així "anar a l´encontre de la humanitat per portar la Bona Nova de l´Evangeli del Crist i de la renovació de l´Esglésa".\nEl Concili, qualificat pels pares conciliars com un "moment únic", volia adreçar al nostre món, "en breus missatges i en un idioma més fàcilment entenedor", la Bona Nova del Regne.\nEl primer dels missatges anava adreçat "als governants", és a dir, a "a aquells que tenen en les seues mans els destins dels hòmens" i "a tots els dipositaris del poder temporal". A més de valorar l´autoritat dels governants, el Vaticà II reconeixia que els qui estan al front dels governs, eren els qui havien de ser "promotors de l´orde i de la pau entre els hòmens". A més, els pares conciliars demanaven als governants, el dret de l´Església a "la llibertat de creure i de predicar la seua fe; la llibertat d´estimar Déu i servir-lo", així com també el dret a portar als hòmens "el seu missatge de vida".\nEl segon del missatges del Vaticà II anava adreçat als "hòmens del pensament i de la ciència", que els pares conciliars anomenaven "buscadors de la veritat, exploradors de l´home, de l´univers i de la història". Els bisbes del Vaticà II, que també es reconeixen hòmens "a l´escolta de la veritat", manifestaven la seua sintonia per aquells investigadors que estan compromesos amb la recerca de la veritat: "Continueu buscant, sense cansar-vos, sense desesperar mai de la veritat". El Concili recordava als hòmens de ciència, que "pensar és, abans que res, un deure" i que la fe i la ciència estaven "al servei de l´única veritat".\nEl tercer missatge del Concili anava adreçat "als artistes", a aquells que "estaven compromesos amb la bellesa i que treballeu per ella". Els pares conciliars demanaven als "poetes i gent de lletres, pintors, escultors, arquitectes, músics, hòmes de teatre i cineastes", ja que amb el seu treball havien "ajudat a traduir" el missatge de l´Església "en la llengua de les formes i les figures, convertint en visible, el món invisible". El Concili recordava als artistes la necessitat que el nostre mon té "de la bellesa, per tal de no caure en la desesperança", i per això els demanava també que foren "guardians de la bellesa en el món".\nEl quart missatge, el Concili l´adreçà a les dones, "la meitat de la immensa família humana", en el seu paper de "reconciliar els hòmens amb la vida" i de "vetlar pel futur de la humanitat". El Vaticà II valorava la missió de les dones, que saben fer "la veritat, dolça, tendra, accessible", i que tenen la responsabilitat de "salvar la pau del món".\nEl cinquè missatge anava adreçat "als treballadors i treballadores de tot el món". L´Església reconeixia els seus "sofriments, lluites, esperances", així com "els immensos serveis que feu al conjunt de la societat". Els pares conciliars recordaven en aquest text el papa Joan XXIII que va saber mostrar l´amor de l´Església "pels treballadors, així com per la veritat, la justícia, la llibertat, la caritat", que són el fonament de la pau. Tot i que en el passat hi hagué un recel cap a l´Església per part del món obrer, ja era l´hora de la reconciliació.\nEls sisè missatge va ser adreçat "als pobres, als malalts, a tots els qui sofreiexen", a qui l´Església els oferia "l´única veritat capaç de respondre al misteri del sofriment: la fe i la unió a l´Home de dolors, a Crist". A més de recordar que Jesús no va suprimir el dolor sinó que el va assumir, el Concili encoratjava els qui sofrien amb l´acompanyament i la proximitat de l´Església, ja que eren "els preferits del Regne".\nL´últim dels missatges que el Concili adreçà al món, va ser dirigit als jóvens, que rebrien "la torxa de mans dels majors". El Vaticà II afirmava que els jóvens, "recollint el millor de l´exemple i de l´ensenyament dels pares i dels mestres, aneu a formar la societat del demà". El Concili reconeixia que eren els jóvens els qui construirien una nova societat, i per això els demanava que eixa nova societat estiguera fonamentada en el respecte a "la dignitat, la llibertat, el dret de les persones". Els Pares conciliars també demanaven als jóvens que no es deixaren seduir a "les filosofies de l´egoisme, del plaer, de la desesperança i del no-res", i que enfront de l´ateisme, "sabreu afirmar la vostra fe en la vida i en allò que dóna sentit a la vida: la certesa de l´existència d´un Déu just i bo". Finalment el Vaticà II demanava als jóvens que no es deixaren portar "pels instints de la violència i de l´odi, que engendren les guerres", sinó que foren "generosos, purs, respectuosos i sincers", per així "edificar, amb entusiasme un món millor que el dels vostres avantpassats".


Elter, el portal d'Osona - El Magic Studio CP Manlleu ja és a semifinals de la Copa de la Reina (6-4)\nEl Magic Studio CP Manlleu ja és a semifinals de la Copa de la Reina (6-4)\nRaimon Roma | dijous 10 de juny de 2021 19:43h\nLes manlleuenques eliminen el Gijón, en part, gràcies a la inspiració de Maria Díez, que va fer quatre gols\nEl Manlleu ja és a semifinals | RFEP\nManlleu, | El Magic Studio CP Manlleu es va classificar per les semifinals de la Copa de la Reina després de derrotar el Telecable Gijón per 6 gols a 4, en part, gràcies a la inspiració de la golejadora Maria Díez, que va fer quatre dianes.\nEl partit va començar molt igualat i amb poques arribades per part dels dos equips. Això sí, les que van arribar, van ser clares. Natasha Lee enviava una pilota al pal al minut 7 i responia Anna Casarramona amb un xut potent que desviava amb el casc la portera asturiana. En qüestió de tres minuts, els primers gols dels quarts de final. S’avançava el Manlleu amb una excel·lent diana de vaselina de María Díez, però Vanessa Daribo empatava poc després. La reacció manlleuenca era imminent: novament María Díez, amb una canonada des de quatre metres, marcava el 2 a 1 pel CP Manlleu.\nLa segona part començava de la millor manera pels interessos del conjunt manlleuenc. Als 30 segons, María Díez aconseguia el hattrick desviant un xut llunyà de Nara López (3-1). Poc després, poker de la Peke, amb el seu quart gol. L’inici del segon temps va ser impecable per les de Jordi Boada, que marcaven el 5 a 1 gràcies a una diana de Nara López. El Manlleu tenia el partit controlat i dominat, però patir contra el Gijón acaba sent inevitable per qualsevol equip. Les asturianes, amb un tres i no-res, col·locaven el 5 a 4 a l’electrònic que obligaven a les manlleuenques a suar sang per ser dissabte a les semifinals. En els últims segons, el Telecable Gijón va acabar jugant amb cinc jugadores de pista per forçar la pròrroga, però en un contraatac Nara López anotava el sisè i certificava la victòria.\nAra toca pensar en les semifinals, on el Manlleu es veurà les cares amb el CP Voltregà. Es repeteix doncs, a la Copa de la Reina, el partit de semifinals que es va veure fa uns dies a la Copa d’Europa. Aleshores van guanyar les de Sant Hipòlit i les manlleuenques buscaran que la moneda caigui de la seva banda i jugar diumenge la final. El partit de semifinals es disputarà dissabte, a les 11h, en directe a Ràdio Manlleu.\n- Manel Sala seguirà un any més entrenant l'AEC Manlleu (10 de juny de 2021)\n- Rafa Botello, campió d'Espanya en 800, 1.500 i 5.000 metres d'atletisme adaptat (10 de juny de 2021)\n- El Magic Studio Club Patí Manlleu, campió de la Copa de la Reina (10 de juny de 2021)\n- El Magic Studio CP Manlleu és finalista de la Copa de la Reina després de guanyar al Voltregà (6-0) (10 de juny de 2021)\n- Dilluns obre la piscina d'estiu de Manlleu (10 de juny de 2021)


Com arribar i com moure-us al Pirineu de LLeida? | Autocars Palmerola\nCom arribar al Pallars? Com arribar a la Vall de Boí? Com moure’ns pel Pirineu de Lleida? Són algunes de les primeres preguntes que ens fem quan planifiquem una sortida en grup en aquesta zona de Catalunya formada per les comarques del Pallars Jussà, Pallars Sobirà, Alta Ribagorça i Vall d’Aran.\nLes comarques del Pirineu de LLeida són territoris amb una gran extensió de terreny poc poblades i amb molts pobles petits. La connexió amb els principals nuclis de població de Catalunya és via carretera. Únicament la línia de tren Lleida – La Pobla de Segur s’endinsa fins a la zona sud del Pallars Jussà. La connexió entre pobles es realitza per carreteres secundaries o locals. Els accessos a llocs d’interès turístic, fora dels pobles, solen ser a través de carreteres locals o camins.\nPer tal d’arribar i moure-us en grup a l’Alt Pirineu teniu varies opcions: transport públic o lloguer d’un autocar o minibus amb conductor.\nTransport públic al Pirineu de Lleida\nEl transport públic permet l’arribada als Pallars o l’Alta Ribagorça des de Barcelona o Lleida, però alhora de moure-us d’un lloc a l’altre en grup pot ser poc eficient a causa de la baixa freqüència de pas i que a nombrosos llocs d’interès turístic no hi tenen parada. Tot seguit trobareu els enllaços de les línies de transport públic:\nAutobusos de línia Barcelona – Esterri d’Àneu, Lleida – La Pobla de Segur, Barcelona – El Pont de Suert i Lleida – El Pont de Suert operats per l’empresa Alsa. A la web www.alsa.com trobareu les parades i els horaris.\nTren línia Lleida – La Pobla de Segur. A la web www.fcg.cat trobareu les parades i els horaris.\nLloguer d’autocar o minibus amb conductor al Pirineu de Lleida\nPer tal d’arribar i moure-us en grup pel Pallars Jussà, Pallars Sobirà i Alta Ribagorça, el lloguer d’un autocar o minibus amb conductor és la solució que millor s’adapta a les vostres necessitats de transport. Dit això, però, és quan poden sorgir una sèrie de preguntes que intentarem respondre a continuació:\nGrup senderista al Pirineu de Lleida\nQuina empresa de transport?\nAutocars Palmerola som el transport de viatgers del Pallars. La nostra base d’operacions és a Tremp, capital de la comarca del Pallars Jussà, nucli clau de comunicacions i accés principal al Pirineu i Prepirineu lleidatà. Oferim el lloguer d’autocars i minibusos amb conductor des de 1960. Tots el nostres vehicles compten amb els últims sistemes de seguretat i de confort.\nPer què contractar un transportista de la zona?\nAutocars Palmerola som professionals del transport i oferim un servei de confiança i qualitat. Som coneixedors de les carreteres i camins locals i dels accessos als punts d’interès turístic. El nostre equip de conductors té experiència en circular per carreteres locals amb neu, gel i boira. Com a ambaixadors de la nostra terra ens preocupem per oferir el millor tracte als nostres clients i ens impliquem en tot el que necessiten. Ens adaptem a les seves demandes d’horaris i de parades. La proximitat ens permet tenir una ràpida capacitat de reacció si sorgeixen imprevistos. Contractar empreses de la zona recolza l’economia local.\nPodeu fer els trasllats des del punt d’origen fins al Pirineu?\nCom a operadors de transport de viatgers, Autocars Palmerola treballem arreu de Catalunya, Espanya i el món. Us venim a buscar allà on sigueu i us portem allà on vulgueu. Som professionals del transport amb 60 anys d’experiència traslladant persones.\nCom podem saber el preu del servei que necessiteu?\nEns podeu demanar un pressupost sense cap mena de compromís via telèfon, whatsapp o email. A Autocars Palmerola us respondrem totes les preguntes que tingueu respecte a l’accessibilitat en autocar o minibus a les zones on voleu anar i us aconsellarem en els horaris o les rutes que teniu previstes. Volem ajudar-vos a que tingueu la millor experiència visitant el nostre territori.\nSou un grup i teniu previst visitar el Pirineu de Lleida? Us acompanyem en el viatge?\nPosted in COM ARRIBAR-HITagged PIRINEU DE LLEIDA\nBenvinguts a la nova webHistòria del logotip d’Autocars Palmerola


La Junta Electoral amenaça amb fer quedar-se a la mesa els primers votants del 14-F que no siguin de risc La República\nLa Junta Electoral amenaça amb fer quedar-se a la mesa els primers votants del 14-F que no siguin de risc\nEl president d'una mesa electoral de Sant Julià de Ramis, amb l'EPI durant el simulacre. Foto publicada el 5 de febrer del 2021 (horitzontal)\nLa junta electoral de zona de Barcelona ha demanat a la Generalitat que canviï l’ordre de votació dels electors el proper 14 de febrer, per tal que els primers en votar siguin les persones de menys risc, de 18 a 65 anys, per si s’han de quedar a les meses electorals per falta de membres. El president de la junta, Diego Álvarez, ha explicat que de moment no té resposta, però creu que seria una mesura adequada davant l’elevat percentatge de membres de les meses que estan presentant excuses per no ser-ne. La llei preveu que si no hi ha prou membres, els primers votants puguin ser obligats a quedar-se de vocals o presidents de mesa, però Álvarez admet que si els primers votants són de risc, aquesta previsió pot ser contraproduent.\nEl president de la junta ha explicat que de moment han rebut unes 8.000 sol·licituds d’exempció, deu cops més que en els últims comicis, cosa que significa prop del 20% dels membres de les meses de la capital catalana. La majoria són al·legacions per malalties prèvies o convivència amb familiars d’alt risc. Els tres magistrats, els dos lletrats de l’administració de justícia i dos metges forenses estan analitzant una a una les peticions, i aproximadament se n’accepten un 40%. Segons ell, l’excusa s’accepta si hi ha risc elevat de contagi d’aquella persona o de les persones que hi conviuen, però no si el risc o la por són “raonables i assumibles”.\nCada dia es resolen unes 500 o 600 al·legacions, que seran comunicades com a molt tard fins a 72 hores abans del comicis. Si el ciutadà no ha rebut resposta, no es pot considerar silenci administratiu i ha d’acudir igualment a la mesa. Si hi han excuses sobrevingudes un o dos dies abans de les eleccions, es resoldran ràpidament, ha assegurat.


Clases de pilates a Barcelona | Beyoga Barcelona | Beyoga\nEts a: Inicio>Pilates\nEstudi especialitzat en Pilates clàssic\nEl mètode Pilates o Contrología és un sistema d’entrenament creat i perfeccionat per Hubertus Joseph Pilates. Molt important seguir el mètode d’entrenament clássic, autèntic, original per aconseguir els màxims resultats. És un programa d’entrenament físic i mental. En Pilates la ment dirigeix al cos, la intensitat la poses tu durant l’entrenament. Durant la classe de Pilates ha d’haver-hi una concentració total de la ment en els moviments, coordinació total entre ment i cos a diferència d’altres tipus d’entrenament.\nLa base d’aquest mètode per obtenir màxima condicionament físic és desenvolupar un fort “powerhouse”, zona del cos que comprèn abdominals, músculs de la part inferior de l’esquena, glutis, sòl pèlvic i músculs de la part interior de les cames. A través d’ell entrenem i controlem la resta del cos. Pilates treballa i enforteix els abdominals profunds (transverso abdominal) aportant un fort suport per a l’esquena evitant i millorant problemes de dolor d’esquena i fent-nos més fortes per treballar la musculatura amb més intensitat i seguretat.\nEn Pilates no hi ha moviments descontrolats o balístics. El cos es mou amb un total control durant tots els exercicis. És un sistema d’entrenament únic de força i flexibilitat. Entrenem amb seqüències de moviments precisos i controlats realitzats, o bé en el sòl (Mat Pilates) treballant amb el nostre propi cos o utilitzant les diferents màquines de Pilates (Reformer, Cadillac, Wunda Chair, High Chair, Ladder Barrel, Spine Corrector…), imposant diferents resistències contra la musculatura durant l’entrenament. En les màquines de Pilates treballem amb molles, les quals ens imposen una resistència durant tot el recorregut de l’exercici. Els moviments de Pilates es realitzen en diferents posicions (tombat, dempeus, assegut…), però sempre evitant impacte o pressió en les articulacions i lligaments.\nSi entrenes de forma regular amb Pilates en un centre especialitzat obtens un cos equilibrat, millores la flexibilitat, la força, el control corporal, la consciència postural, una ment resistent, et mous més lliure. Un múscul sa és flexible i fort. Un múscul feble és rígid i poc flexible. L’enfocament balancejat de l’entrenament de força de Pilates proporciona músculs forts i sans, a diferència de l’entrenament unidimensional que ens proporciona el treball amb peses i màquines en el gimnàs amb músculs escurçats i poc flexibles. Permet un desenvolupament equilibrat de tota la musculatura, amb un reforçament de la musculatura profunda. Pilates ajuda a millorar els desequilibris musculars, reforçant els músculs més febles.\nL’entrenament amb Pilates té un efecte molt important en la capacitat intrínseca de qualsevol esportista independentment de l’esport que practica. Millora la mecànica del moviment, educa en el moviment correcte, ajudant a prevenir lesions. Reforça la musculatura profunda (“Core”) i intercostal, augmenta la capacitat respiratòria amb el control de la respiració, Pilates incrementa la consciència corporal i del moviment.\nPer a molts, el mètode Pilates, la forma d’entrenar innovadora introduïda per Joseph H.Pilates, és vist com un entrenament exclusiu per a dones o simplement un mètode per estirar o una gimnàstica suau. Joseph Pilates va ser un esportista complet: culturista, boxador, gimnasta… Va desenvolupar un sistema d’entrenament per obtenir eficaçment força, alineament corporal, un cos entrenat preparat per a qualsevol esport i prevenir lesions, independentment del sexe del practicant. Pilates pot ser un sistema d’entrenament molt intens, posant a prova el control, força i flexibilitat en els exercicis. El sistema d’entrenament de Pilates és molt flexible i potent. Pilates és un sistema d’entrenament obert a un públic molt ampli, utilitzat com a preparació de ballarins, maratonianos, jugadors de futbol, per a persones que volen entrenar i mantenir-se en forma, per rehabilitar lesions i desequilibris musculars, persones grants…\nMàquines de Pilates\nFormació i Màquines de Pilates\nA Beyoga, Centre de Pilates Clàssic, entrenaràs amb professors certificats i amb les millors màquines del mercat: Gratz i Peak Pilates.


AECornella del Terri (@AECornellaTerri) on Twitter\nAECornella del Terri\nBenvinguts al twitter oficial de l'AECornella del Terri. Aquí podreu seguir les novetats de les nostres seccions d'esports. Us animem a seguir-nos!!Gracies\nL' Ae Cornellà del terri s'adhereix a la vaga general convocada aquest divendres 18 d'octubre!! Per tant, se suspen tots els entrenos⚽💚 #vagageneral18O\nAECornella del Terri retweeted\nMosso d'esquadra D211A3349 celebra amb un "¡Toma hijo de puta!" l'impacte d'un foam disparat per ell mateix a un dels manifestants d'ahir a Jardinets de Gràcia (00.45 h). Quan l'avisen que estic gravant demana perdó. @La_Directa pic.twitter.com/YNumkKmES0\n💥💥💥COMUNICAT💥💥💥 Com a club català i defensor dels drets i llibertats nacionals i de l’autodeterminació dels pobles, rebutgem enèrgicament la sentencia dels presos polítics. La presó no servirà per fer-nos callar. Continuarem tossudament alçats contra la repressió!!\n🎗 Des del CEF Bosc de Tosca, creiem que la única resolució d’aquest conflicte, que viu i pateix Catalunya passa, exclusivament, pel diàleg polític 🤝 La presó no és la solució ❌ i manifestem tot el suport i solidaritat a les famílies👨👩👧👦 LLIBERTAT + DIÀLEG = SOLUCIÓ ✅ pic.twitter.com/IrjPYnEMn2\nPartits d'aquest cap de setmana!! ⚽💚 pic.twitter.com/Vknr9Gd2vm\nAlba PLL 🎗\nL'èxit és com et recorden quan ja no ets el seu entrenador; si amb tu van aprendre i van créixer com a persones primer i com a esportistes després; si vas ser just; si vas aconseguir que volguessin donar-ho tot; si vas construir un EQUIP al qual els jugadors volien pertànyer. ✨ pic.twitter.com/Ex8Bdol9jV\nLa fira de L’all de Cornellà del Terri entrega L’all d’honor a Marc Vicens, dissenyador del primer cartell. Una fira consolidada i d’èxit que posa en valor un producte de la nostra terra. @diputaciogirona @AjCornellaTerri @SalvadorColl @ajPalol pic.twitter.com/WPH78xMpek\nDemà a les 16h, presentació dels equips que formen part del nostre club. Us hi esperem a tots!!\nPartits d'aquest cap de setmana. Arrenquem la lliga de futbol base!! pic.twitter.com/kRYan9SnJf\nDemà surten els primers “butifalls” de la temporada 🤤 t’hi esperem! #cornelladelterri pic.twitter.com/UvA1J1tD6W\nEns afegim al condol per aquesta terrible pèrdua. Descansa en pau Arnau. Ànims a tota la familia del @olotjspm twitter.com/olotjspm/statu…\nAquesta tarde ens desplaçem al sempre dificil camp de @UE_OSOR intentarem seguir amb la dinàmica d'anar sumant victories 📌 Municipal d'Osor ⏱ 16:00 hores.\nFutbol Femení Girona\nReplying to @monfemeni @AECornellaTerri and 7 others\n✅29/09 17:45 @monfemeni Terrassa- @AECornellaTerri ✅29/09 18:00 @UEFigueres -@AtleticRipoll Primera Divisió Aleví ✅28/09 11:15 Blanenc- @CFTordera ✅28/09 12:30 @UEOfemeni - @OARVic ✅28/09 15:30 @efvb2014 -@CabanesFemeni ✅29/09 16:00 @monfemeni Terras.-@AECornellaTerri\nCalendari de la 2a Divisió Juvenil grup 6 m.fcf.cat/resultats/1920… pic.twitter.com/D9lGehHbrd\nEscalfant a punt de començar el Torneig ciutat de Martorell. Amunt noies!!! 💪💪⚽⚽ pic.twitter.com/gJsq7o9CWo\nUs deixem els amistosos del cap de setmana! ⚽ pic.twitter.com/bxgxvFwdZn\n🎉 Hem presentat el cartell que ha fet l'Olga Pinatella i la nova imatge gràfica de la Fira de l'All. Aquest any l'All d'Honor serà per en Marc Vicens, dissenyador, il·lustrador, i creador del primer logotip de la Fira de l'All fa 24 anys. 👉 cornelladelterri.cat/ca/noticies-1/…\nUs presentem el cartell de la Fira de l’All, fet per l’Olga Pinatella! pic.twitter.com/tPuR6Tlcls


Missió i valors - Albal Circular\n“Molts individus virtuosos donen lloc a una societat virtuosa”\nLa desconnexió social, entre les persones: protestes, guerres, disturbis, fanatismes… Són símptomes d’una societat extremadament polaritzada en la qual prevalen els interessos de l’ego sobre els del col·lectiu, s’observa el “nosaltres contra vosaltres” amb plena normalitat, dinamitzant així l’enfrontament i la violència.\nDes d’Albalcircular.org entenem que per a abordar aquesta problemàtica en necessari un abordatge des de la mateixa societat, amb un projecte dissenyat, implementat, executat i governat directament per ella. Trobar un punt d’interés comú que ens permeta reconnectar-nos, conviure, compartir; ‘co-crear’ és un element clau per a posar en marxa aquestes dinàmiques de transformació.\nEl grup de veïnes i veïns d’Albal que hem iniciat aquest viatge amb l’aportació dels nostres residus orgànics domèstics, d’alguna manera comencem a comprendre’ns els uns als altres, les unes a les altres, comencem a relacionar-nos oblidant les nostres diferències, centrant-nos en allò que compartim i amb una postura oberta a acompanyar a aquells que encara segueixen en els pols i necessiten trobar un ‘perquè’ per a començar el camí.\nLa regeneració del nostre entorn natural, parcs, jardins, camps de cultiu… És l’eina de la qual ens hem dotat totes i tots per a trobar-nos en un espai comú, al qual totes pertanyem i des del qual estem construint el futur.\nL’objectiu? L’autoconstrucció d’una xarxa de relacions que configure una comunitat viva, creativa i que millore la qualitat de vida al nostre poble, a Albal.